


NAVODILA ZA DELO NA DOMU V ČETRTEK, 21. 5. 2020

NIT: Organizme uvrščamo v skupin
→ Na zemlji je veliko različnih  organizmov. Najožja skupina organizmov je vrsta. Vrsto sestavljajo organizmi, ki so si podobni po zgradbi in vedenju in se lahko med seboj plodijo ter imajo potomce. Najširša skupina so kraljestva. 
Najbolj znana kraljestva so RASTLINE,  ŽIVALI IN  GLIVE.
→ Preberi in reši DZ reši stran 82.  Šele nato preveri pravilnost povezav v rešitvah.
→ V interaktivnem gradivu si oglej posnetke (Organizme uvrščamo v skupine; Kraljestva):
                                    https://www.radovednih-pet.si/vsebine/rp4-nit-sdz-osn/

MAT:  Merjenje mase
Predno pričnete z raziskovanjem  mase ustno odgovorite na naslednja vprašanja. Ali radi gledate kuharske oddaje? Zakaj kuharji potrebujejo tehtnico? Ali morajo poznati merske enote za maso? Je vseeno, če v palačinke damo eno žlico ali tri žlice sladkorja? Je vseeno, če damo v maso za piškote 1 kilogram ali 2 kilograma moke?
Zagotovo si že kdaj pri peki ali kuhanju uporabljal/-a tehtnico? Katere enote so bile na njej?
Kje v vsakdanjem življenju uporabljamo tehtnice? (osebne tehtnice, na tržnici, v trgovini). Katere enote so na njih?

→ Zapis v zvezek:   MERJENJE MASE
Maso merimo s tehtnico. Poznamo različne vrste tehtnic, glede na maso snovi (osebne tehtnice, živilske tehtnice, digitalne tehtnice, pisemske …) .
ENOTE ZA MASO: 
▪ GRAM=1g (sponka za papir, vrečka,…)
    ▪ DEKAGRAM=1dag (nalivnik, otroška zobna ščetka)
    ▪ KILOGRAM=1kg (vreča moke, litrska plastenka vode, hlebec kruha)
    ▪ TONA=1t (manjši avto)
	
1dag =10g
1kg   =100dag=1000g
1t     =1000kg




→ Prosi mamo, da ti dovoli tehtanje s kuhinjsko tehtnico in tehtaj različne predmete, ki jih imaš v bližini. Tehtnica je občutljiv tehnični pripomoček, zato z njo ravnaj previdno in nežno.  Raziskuj tudi spodnje naloge, če ti bo uspelo stehtati tudi te.[image: ]

SLJ:  Josip Vandot: Kekec nad samotnim breznom, Berilo stran 136
Zagotovo poznate Kekca, radoživega in pogumnega fantiča, ki pozna vsako gozdno potko in se ne boji strašnih mož in žena s planin. V knjigi Kekec nad samotnim breznom se deček spopade s strašnim Bedancem. Ta ves čas nadleguje starca Kosobrina…
Preberite besedilo berila v interaktivnem gradivu Radovednih in najprej ustno odgovorite na prvih pet vprašanj.
https://folio.rokus-klett.si/?credit=R5_berilo4&pages=136&layout=single

